Ο  **Νταβίντ Αγκάνθο Πέρεθ** {ισπανικά :  **David Aganzo Méndez**} (γεννημένος στις 18 Ιανουαρίου 1981, στο προάστειο Λεγανές της Μαδρίτης) είναι Ισπανός παλαίμαχος ποδοσφαιριστής, ο οποίος αγωνίζονταν ως επιθετικός

Καριέρα
-------

Ο Αγκάνθο ξεκίνησε την καριέρα του στα τμήματα υποδομών της Ρεάλ Μαδρίτης και τη σεζόν 1999-2000, αγωνίστηκε στη **Ρεάλ Μαδρίτης Γ**, τη δεύτερη αναπληρωματική ομάδα του συλλόγου, στην Τερθέρα Ντιβισιόν.

Το 2000, σε ηλικία δεκαοκτώ ετών, εντάχθηκε στην πρώτη ομάδα με προπονητή τον Βιθέντε ντελ Μπόσκε. .
Τη σεζόν 1999-2000 αγωνίστηκε στον προημιτελικό του Τσάμπιονς Λιγκ κόντρα στην νορβηγική  Ρόσενμποργκ.. Στη συνέχεια της διοργάνωσης, η Ρεάλ κατέκτησε το τρόπαιο. 
Αδυνατώντας να βρει μια θέση στο υπερπλήρες ρόστερ της ομάδας, παραχωρήθηκε δανεικός διαδοχικά στην Εξτρεμαδούρα, στην Εσπανιόλ, στην Ρεάλ Βαγιαδολίδ και τη Λεβάντε.

Το 2004 μεταγράφηκε στη Ράθινγκ Σανταντέρ, όπου υπέγραψε τετραετές συμβόλαιο, το οποίο όμως δεν έμελλε να ολοκληρώσει.

Το 2006, ο Αγκάνθο μετακόμισε στο Ισραήλ, ως δανεικός στην Μπεϊτάρ Ιερουσαλήμ.. 

Τη σεζόν 2007-2008, αφού έλυσε το συμβόλαιό του με την Σανταντέρ, υπέγραψε στην Ντεπορτίβο Αλαβές, η οποία προσπαθούσε να αποφύγει τον υποβιβασμό. Τελικά η ομάδα διασώθηκε αλλά παρά τα 11 γκολ σε 30 εμφανίσεις,  ο Αγκάνθο δεν συνέχισε στους Βασκική ομάδα και το καλοκαίρι του 2008, μεταγράφηκε στην άρτι προβιβασθείσα Ράγιο Βαγιεκάνο, με τη φανέλα της οποίας αγωνίστηκε για μια τριετία, καταγράφοντας 28 γκολ σε 72 εμφανίσεις. Στη συνέχεια αγωνίστηκε για λογαριασμό της Έρκουλες Αλικάντε. (σεζόν 2011-12)

Το Σεπτέμβριο του 2012 έμεινε ελεύθερος από την Έρκουλες και καθώς δεν είχε κάποια αξιόλογη πρόταση από την Ισπανία, υπέγραψε στον Άρη Θεσσαλονίκης. Η ομάδα βρίσκονταν σε άσχημη οικονομική κατάσταση και έχοντας τον περιορισμό των τριών μόνο μεταγραφών έμπειρων παικτών (άνω των 24 ετών), έδωσε το τελευταίο της διαθέσιμο συμβόλαιο στον 31χρονο Μαδριλένο. Ο Αγκάνθο δικαίωσε τις προσδοκίες των ανθρώπων του Άρη και στα δυο χρόνια που έπαιξε στο Κλεάνθης Βικελίδης κατέγραψε συνολικά 40 εμφανίσεις (38 συμμετοχές στο Πρωτάθλημα και 2 στο Κύπελλο Ελλάδας), σημειώνοντας και 12 τέρματα.  Πραγματοποίησε το ντεμπούτο του με τους «κίτρινους» στο εκτός έδρας ντέρμπι με την ΑΕΚ στις 16 Σεπτεμβρίου 2012 (τελικό σκορ 1-1),σκοράροντας και το γκολ της ομάδας του.  Σκοράροντας συνολικά 5 γκολ στα πρώτα επτά ματς με τη φανέλα του Άρη, έδωσε σπουδαία βαθμολογική ανάσα στην ομάδα. Ο δυναμικός του χαρακτήρας και η αποφασιστικότητά του να κυνηγάει όλες τι φάσεις, του στοίχισαν μια βαριά τιμωρία (τιμωρήθηκε με ποινή 4 αγωνιστικών) στον κρίσιμο εκτός έδρας αγώνα με τον Ατρόμητο. Η δεύτερη σεζόν του στη Θεσσαλονίκη δεν υπήρξε το ίδιο παραγωγική με την πρώτη και τελικά ο παίκτης επέστρεψε στη χώρα του πριν από την ολοκλήρωση της αγωνιστικής περιόδου. Μάλιστα αργότερα κατέθεσε και προσφυγή εναντίον του Άρη για μη καταβολή δεδουλευμένων. χωρίς όμως να δικαιωθεί.

Έκλεισε την καριέρα του στη άσημη Ντεπορτίβο Λούγο το 2015.

Συνολικά αγωνίστηκε σε 94 αγώνες στη LaLiga και σημείωσε 19 γκολ σε έξι σεζόν, με τις φανέλες των Ρεάλ Μαδρίτης, Εσπανιόλ, Βαγιαδολίδ και Ρασίνγκ Σανταντέρ. Παράλληλα κατέγραψε 181 παιχνίδια και 58 γκολ στη Segunda División.

Εθνικές ομάδες
--------------

Διετέλεσε μέλος των Ισπανικών Εθνικών ομάδων Κ16, Κ17, Κ18, Κ20 και Κ21. Στην εθνική ομάδα Το 1999 συμμετείχε με την ισπανική ομάδα στο Παγκόσμιο Κύπελλο Ποδοσφαίρου Κ-20 που διοργανώθηκε στη Νιγηρία και αγωνίστηκε σε τρεις αγώνες. Η Ισπανία τελικά στέφθηκε παγκόσμια πρωταθλήτρια νικώντας την Ιαπωνία στον τελικό.

Ένωσης Ισπανών Ποδοσφαιριστών
-----------------------------

Τον Νοέμβριο του 2017, ο Αγκάνθο εξελέγη πρόεδρος της Ένωσης Ισπανών Ποδοσφαιριστών. {Asociación de Futbolistas Españoles (AFE)}. Η θέση του προέδρου είχε παραμείνει κενή, μετά την αποχώρηση του Λουίς Μανουέλ Ρουμπιάλες, ο οποίος μεταπήδησε στην προεδρία στην ισπανική ποδοσφαιρική ομοσπονδία.

Προσωπική ζωή
-------------

Η σύζυγος του Αγκάνθο, η Βραζιλιάνα ποδοσφαιρίστρια Milene Domingues, αγωνίστηκε στην Ισπανία από το 2002 έως το 2009. Υπήρξε στο παρελθόν παντρεμένη με τον Ρονάλντο.

Διακρίσεις
----------

Με τη **Ρεάλ Μαδρίτη**

* ΟΥΕΦΑ Τσάμπιονς Λιγκ: 1999–2000

Με τη **Λεβάντε**

* Σεγούντα Ντιβισιόν: 2003–04

Με την **Κ-20 της Ισπανίας**

* Παγκόσμιο Κύπελλο Ποδοσφαίρου Κ-20: 1999

Παραπομπές
----------

1. ↑  Ο David Aganzo στο *bdfutbol.com*
2. ↑  Feuille du match Rosenborg BK - Real Madrid sur *mondefootball.fr*
3. ↑  Fiche de David Aganzo sur *mondefootball.fr*
4. ↑  Yordi, of Xerez, top scorer with 20 goals
5. ↑  Rayo snap Aganzo and hope to sign Cobeño
6. ↑  ΝΤΑΒΙΝΤ ΑΓΚΑΝΘΟ
7. ↑  Νταβίντ Αγκάνθο. ο τελευταίος παίκτης-ήρωας του Άρη
8. ↑  ΑΓΚΑΝΘΟ Υπόδειγμα ποδοσφαιρικής οικονομίας
9. ↑  ΑΕΚ – ΑΡΗΣ 1-1 Κακή εμφάνιση με καλό βαθμό
10. ↑  Ατρόμητος-Άρης 0-1
11. ↑  ΕΠΙΣΤΡΟΦΗ ΤΟΥ ΑΓΚΑΝΘΟ ΑΝΑΒΕΙ ΦΑΡΟ ΑΙΣΙΟΔΟΞΙΑΣ ΣΤΟΝ ΑΡΗ
12. ↑  Άρης: Προσφυγή από τον Αγκάνθο!
13. ↑  Άρης: Δικαιώθηκε στην υπόθεση Αγκάνθο – νέο δεδικασμένο ενόψει "Βερόν"
14. ↑  El Lugo refuerza la delantera con David Aganzo
15. ↑  David Aganzo, nouveau président de l'AFE, as.com, 28 novembre 2017
16. ↑  Ο Νταβίντ Αγκάνθο θα είναι ο νέος πρόεδρος των Ισπανών ποδοσφαιριστών
17. ↑  «Milene Domingues: "Creen que por ser brasileña sé bailar samba"» (στα es). *20 minutos*. 20 February 2006.. Ανακτήθηκε στις 6 September 2012.
18. ↑  «Ronaldo demanda a su ex mujer, Milene Domingues, exigiendo revisar la pensión alimentaria que pasa a su hijo» (στα es). *Deia*. 31 October 2009. Αρχειοθετήθηκε από το πρωτότυπο στις 21 January 2013.. Ανακτήθηκε στις 6 September 2012.
19. ↑  El Levante festejó el título con un homenaje al equipo que subió en 2004

Εξωτερικές πηγές
----------------